Diari Oficial de la Generalitat Valenciana


Sumari del DOGV 4270, del 13-06-2002 (2002/6237)

DECRET 99/2002, de 4 de juny, del Govern Valencià, pel qual es creen les Escoles d'Art i Superiors de Disseny.
--------------------------------------------------------------------------------------------------------------

### Dades del document

Número de DOGV
:   4270

Data del DOGV
:   13-06-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/6237


Data del document
:   04-06-2002

Organisme emissor
:   Conselleria de Cultura i Educació

Tipus de document
:   Decret

Anàlisi jurídica

 Descriptors 

:   * València
    * Alacant
    * Orihuela
    * Alcoi
    * Castelló de la Plana
    * belles arts
    * educació artística
    * centre d'ensenyament
    * ensenyament públic

DECRET 99/2002, de 4 de juny, del Govern Valencià, pel qual es creen les Escoles d'Art i Superiors de Disseny. [2002/X6237]
  
Les ensenyances d'Arts Plàstiques i Disseny regulades en els articles 46 i següents de la Llei Orgànica 1/1990, de 3 d'octubre, d'Ordenació General del Sistema Educatiu, comprenen els estudis relacionats amb les arts aplicades, els oficis artístics, el disseny en les seues distintes modalitats i la conservació i restauració dels béns culturals. Estes ensenyances s'organitzen en cicles formatius de grau mitjà i de grau superior i en estudis superiors que, després de la seua superació, conferixen respectivament la titulació de tècnic, tècnic superior i titulació superior de Disseny, equivalent a una Diplomatura Universitària.
  
D'altra banda, la Llei Orgànica 1/1990, de 3 d'octubre, d'Ordenació General del Sistema Educatiu, inclou el Batxillerat d'Arts dins del capítol III, de l'Educació Secundària.
  
La Generalitat Valenciana considerant que tots estos estudis tenen un objectiu comú, proporcionar als alumnes la capacitat de treballar en equips interdisciplinars aportant les millors solucions als problemes plantejats des d'una àrea de coneixements, siga tècnica o artística, i que a més de l'èmfasi que apliquen en el purament artístic o creatiu, han de desenrotllar les capacitats de comunicació amb totes les àrees empresarials, garantir als futurs professionals un bon saber fer, amb capacitats de decisió i iniciativa, ha convingut agrupar en alguns casos totes estes ensenyances en un únic centre a fi de completar l'oferta educativa i optimar els recursos assignats i assegurar la qualitat d'estes amb un model integrat que permeta capacitar els distints títols per a la comprensió global del procés tecnològic i els entorns culturals i empresarials, desenrotllant la seua capacitat d'anàlisi de l'entorn immediat.
  
Amb la implantació de les noves ensenyances superiors de Disseny es pretén la formació de professionals qualificats orientats a les necessitats de nous perfils professionals que la societat valenciana està demandant, compromesos amb la innovació real i aplicada, amb un accentuat caràcter emprenedor que permeta dotar els nostres productes i servicis d'una característica pròpia sempre necessària i hui fonamental dins d'una economia cada vegada més globalitzada.
  
Amb este objectiu s'han anat implantant les ensenyances corresponents a Batxillerat Artístic i els Cicles Formatius d'Arts Plàstiques i Disseny en determinades Escoles d'Art.
  
El Reial Decret 173/1998, de 16 de febrer, pel qual es modifica el Decret 986/1991, de 14 de juny, que aprovà el calendari d'aplicació de la nova ordenació del sistema educatiu, en l'article 47, disposa la implantació dels estudis superiors d'Arts Plàstiques i Disseny en el curs escolar 2001/2002. Amb la citada implantació es completa l'oferta educativa de les ensenyances de Disseny i es fa necessari arbitrar les mesures que possibiliten la citada implantació per mitjà de la transformació dels centres existents.
  
El Reial Decret 389/1992, de 15 d'abril, pel qual s'establixen els requisits mínims dels centres que impartixen ensenyances artístiques, assigna i reserva la denominació genèrica d'Escola per als centres públics que impartisquen ensenyances superiors d'Arts Plàstiques i Disseny. Els centres públics que impartisquen Cicles Formatius d'Arts Plàstiques i Disseny es denominaran Escoles d'Art.
  
El Reial Decret 1.496/1999, de 24 de setembre, establix els estudis superiors de Disseny, el corresponent títol acadèmic, la prova d'accés i els aspectes bàsics del currículum d'estes ensenyances
  
El Decret 133/2001, de 26 de juliol, del Govern Valencià, establix el currículum de les ensenyances superiors de Disseny i regula l'accés a les citades ensenyances.
  
Per això i segons el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, a proposta del conseller de Cultura i Educació i després de la deliberació del Govern Valencià, en la reunió del dia 4 de juny de 2002,
  
DECRETE
  
Article 1
  
Es crea, per transformació de l'Escola d'Art d'Alcoi, codi 86446617, el següent centre docent:
  
Província: Alacant.
  
Localitat: Alcoi.
  
Denominació: Escola d'Art i Superior de Disseny.
  
Codi: 16548699.
  
Titular: Generalitat Valenciana.
  
Adreça: Alzamora, 1.
  
Composició: 4 unitats de Batxillerat Artístic, 7 Cicles Formatius d'Arts Plàstiques i 3 unitats de Disseny.
  
Capacitat: 140 llocs escolars de Batxillerat, 390 de Cicles Formatius i 90 de Disseny.
  
Article 2
  
Es crea, per transformació de l'Escola d'Art d'Alacant, codi 94322960, el següent centre docent:
  
Província: Alacant.
  
Localitat: Alacant.
  
Denominació: Escola d'Art i Superior de Disseny.
  
Codi: 19939565.
  
Titular: Generalitat Valenciana.
  
Adreça: c/ del Clot, s/n.
  
Composició: 7 de Cicles Formatius d'Arts Plàstiques i 3 unitats de Disseny.
  
Capacitat: 390 llocs escolars de Cicles Formatius d'Arts Plàstiques i 90 de Disseny.
  
Article 3
  
Es crea, per transformació de l'Escola d'Art de Castelló de la Plana, codi 07465553, el següent centre docent:
  
Província: Castelló.
  
Localitat: Castelló de la Plana.
  
Denominació: Escola d'Art i Superior de Disseny.
  
Codi: 90455727.
  
Titular: Generalitat Valenciana.
  
Adreça: Fadrell, 1.
  
Composició: 6 unitats de Batxillerat Artístic, 6 Cicles Formatius d'Arts Plàstiques i 3 de Disseny.
  
Capacitat: 210 llocs escolars de Batxillerat, 360 de Cicles Formatius d'Arts Plàstiques i 90 de Disseny.
  
Article 4
  
Es crea, per transformació de l'Escola d'Art d'Orihuela, codi 91638189, el següent centre docent:
  
Província: Alacant.
  
Localitat: Orihuela.
  
Denominació: Escola d'Art i Superior de Disseny.
  
Codi: 52070900.
  
Titular: Generalitat Valenciana.
  
Adreça: avinguda Dr. García Rogel, s/n.
  
Composició: 4 unitats de Batxillerat artístic, 6 Cicles Formatius d'Arts Plàstiques i 3 de Disseny.
  
Capacitat: 140 llocs escolars de Batxillerat, 360 de Cicles Formatius d'Arts Plàstiques i 90 de Disseny.
  
Article 5
  
Es crea, per transformació de l'Escola d'Art de València, codi 64842172, el següent centre docent:
  
Província: València.
  
Localitat: València.
  
Denominació: Escola d'Art i Superior de Disseny.
  
Codi: 23836222.
  
Titular: Generalitat Valenciana.
  
Domicili : Genaro Lahuerta, 25.
  
Composició: 12 unitats de Disseny i 3 Cicles Formatius d'Arts Plàstiques.
  
Capacitat: 360 llocs escolars de Disseny i 180 de Cicles Formatius d'Arts Plàstiques.
  
DISPOSICIONS ADDICIONALS
  
Primera
  
El que establix este decret s'inscriurà en el Registre de Centres Docents de la Comunitat Valenciana.
  
Segona
  
El material inventariable i fungible de les Escoles d'Art s'integrarà en l'inventari dels nous centres.
  
Els expedients de l'alumnat i la documentació administrativa de cada un dels centres que es transformen es depositaran en el centre de nova creació que corresponga.
  
Tercera
  
Els centres a què es referix el present decret tindran la consideració de centres de nova creació, als efectes de constitució del Consell Escolar i el nomenament dels òrgans de govern.
  
Quarta
  
El personal no docent, amb destí definitiu en el centre que es transforma, s'integrarà en el centre de nova creació.
  
Quinta
  
1. L'organització i el funcionament de les Escoles d'Art i Superiors de Disseny, mentre no es procedisca a la regulació específica d'estos centres, s'ajustarà al que establix el Decret 90/1986, de 8 de juliol, del Govern Valencià, pel qual es va aprovar el Reglament dels Òrgans de Govern dels Centres Públics d'Ensenyances Especialitzades: Escoles Oficials d'Idiomes, Escoles d'Arts Aplicades i Oficies Artístics, Escola de Ceràmica, Conservatoris de Música, Escola d'Art Dramàtic i Dança, modificat pels Decrets 53/1987, de 24 d'abril, i 180/1988, de 15 de novembre, del Govern Valencià, en tot allò que no s'opose al que establix la Llei Orgànica 9/1995, de 20 de novembre, de la Participació, l'Avaluació i Govern dels Centres Docents.
  
2. Supletòriament, quan no existisca regulació específica en la matèria, s'aplicarà el Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Govern Valencià, en compliment del que establix la disposició addicional primera del citat reglament.
  
Sexta
  
1. Els consells escolars de les Escoles d'Art i Superiors de Disseny incorporaran, amb veu però sense vot, un representant proposat/designat per les organitzacions empresarials o institucions laborals de l'àmbit del disseny presents en l'àmbit d'actuació de l'escola.
  
2. El Consell Escolar podrà incorporar els representants de les citades organitzacions o institucions a les comissions que es creen en el seu si amb la finalitat d'elaborar propostes relacionades amb els apartats a), d), h), i) i j) de l'article 11 de la Llei Orgànica 9/1995, de 20 de novembre, de la Participació, l'Avaluació i el Govern dels Centres Docents.
  
Sèptima
  
Es dotarà a cada una de les Escoles d'Art i Superiors de Disseny de les direccions de departament derivades de cada una de les àrees de coneixement de les citades ensenyances.
  
Quan el centre tinga implantada més d'una especialitat d'ensenyances superiors de Disseny, s'assignarà una direcció de departament per especialitat.
  
Octava
  
El centre ajustarà el seu funcionament acadèmic al que establix la Resolució de 16 de juliol del 2001, de les direccions generals de Personal, Centres Docents i d'Ordenació i Innovació Educativa i Política Lingüística, per la qual es regula l'organització de les Ensenyances Superiors de Disseny en els centres que les impartixen a la Comunitat Valenciana.
  
DISPOSICIONS TRANSITÒRIES
  
Primera
  
Fins que el Ministeri d'Educació, Cultura i Esport determine les noves especialitats docents dels cossos de professors d'Arts Plàstiques i Diseño i de Mestres de Taller d'Arts Plàstiques i Diseño, adscriga a dites especialitats els professors dels mencionats cossos i determine els mòduls i matèries que hauran d'impartir, el professorat procedent de les extintes escoles d'art impartirà les assignatures establides per a les ensenyances superiors de Disseny, sempre que reunisquen els requisits establits en l'article 27 del Decret 133/2001, de 26 de juny, del Govern Valencià, pel qual s'establix el currículum de les ensenyances superiors de Disseny i es regula l'accés a les citades ensenyances.
  
Segona
  
La Conselleria de Cultura i Educació, efectuarà l'oportuna adscripció provisional del professorat a les noves matèries i/o assignatures.
  
Tercera
  
Una vegada realitzada l'adscripció anterior, el professorat que no puga ser adscrit als nous llocs de treball, mantindrà el destí en el seu centre impartint la seua especialitat en les ensenyances dels cicles formatius d'Arts Plàstiques.
  
DISPOSICIONS FINALS
  
Primera
  
Es faculta el conseller de Cultura i Educació perquè adopte totes les mesures que siguen necessàries per al compliment i desenrotllament del que establix el present decret, així com per a modificar, si és procedent, el domicili, la denominació i la configuració dels centres.
  
Segona
  
El present decret entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'inici del curs escolar 2001/2002.
  
València, 4 de juny de 2002
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,
  
MANUEL TARANCÓN FANDOS